BeOS
BeOS – operacinė sistema, kurios pirmosios versijos buvo skirtos kompanijos Be gamintiems BeBox kompiuteriams, iš pradžių naudojusiems AT&T Hobbit procesorius, vėliau, dėl sustabdytos jų gamybos, buvo pereita prie PowerPC architektūros. BeOS pirmoji versija parašyta 1991 metais, C++ kalba. BeOS turi grafinę sąsają, palaiko keletą procesorių, naudoja specifinę failų sistemą (BFS). Sistema vėliau buvo pritaikyta ir Intel procesoriams. BeOS pasižymi sugebėjimu pilnai išnaudoti daugiaprocesorines sistemas, daugiagijiškumu, mikrobranduoliu, draugiška vartotojui grafine sąsaja.